

**Tisztelt Járművezető Kollégák!**

Szeretnénk felhívni a figyelmeteket a végállomási indulással kapcsolatosan az alábbiakra: a FUTÁR járműfedélzeti eszköz (OBU) működési sajátosságára való tekintettel, a végállomásról történő indulás előtt **a járműfedélzeti eszközön történő menetkiválasztást csak a felszállóhelyre történő beállás után tegyétek meg**, azonban a menet kiválasztásán túl **további tevékenység elvégzésére** (pl. a sárga megállóhely ismételt kijelölésére) **nincs szükség**: a menet kiválasztása után a rendszer automatikusan érzékeli a végállomásról történő elindulást.

Ha tévedésből megtörténik a korai kiválasztás és a jármű „elindul” (sietés látszik az OBU-n), akkor a kezdő megálló nevének ismételt megérintésével visszatérhetünk „Tartózkodás” módba.

A járműfedélzeti rendszer pontos használatával csökkenthetőek a rendszerben rögzített téves korai végállomási indulások rögzítése, valamint az utastájékoztató kijelzőkön megjelenő téves, hiányzó indulási idők kiírása.

Együttműködésüket köszönjük.

Budapest, 2015. február.